See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Alustuseks tee tiir ümber maja või jalutuskäik looduses ja korja paar suurt peotäit värsket rohekraami. Karulauk on superhea sõira sees – et mul teda selle postituse kangelase tegemise ajal käepärast polnud, haarasin asenduseks peenralt mõned küüslaugupealsed. Kui pole ei neid ega karulauku, purusta sõiramassi sisse maitsestamise ajal üks-kaks küünt küüslauku, sest küüslaugune nüanss toob roheliste taimede maitse hästi esile.
Niisiis, seekordse sõira sisse läksid mul küüslaugupealsed, nõgesed, naat, hapuoblikad, naat ja mõned hästi noored võilillelehed.
#000004
paar peotäit kevadrohelist: nõgeseid, naati, hapuoblikaid, võilillelehti, karulauku jms
#000005
Kuumuta piim keemiseni ja pudenda sinna sisse kohupiim. Hoia kuumana, aga ära keeda, kuni potti tekib piima asemele valkjaskollane läbipaistev vedelik, mis on vadak. Segada pole samal ajal tarvis, aga kui väga tahad, võib õrnalt segu liigutada.
Ma tean, järgmine pilt ei näe kuigi apetiitne välja, aga vadaku eraldamine käib sõirateo juurde ja enam-vähem selline peaks poti sisu umbes 5 minuti pärast välja nägema:
#000006
Nüüd vala segu marliga vooderdatud sõelale ja lase seal nõrguda 15 min. Sõelale jääb kohupiim ja taga kausis on näha välja nõrgunud helekollast vadakut. Vadak on väärt asi, seda saab edukalt kasutada pannkoogitaina vedelikuna või küpsetades, pärmitainas näiteks.
#000007
Sel ajal, kui kohupiim sõelal nõrgub, kuumuta kastrulis vesi keema ja kupata selles 1 minut nõgese- ja naadilehti. Vala vesi ära.
#000008
Haki kupatatud nõgese- ja naadilehed koos ülejäänud värske rohekraamiga peeneks.
#000009
Kui kohupiim ära nõrgunud ja roheline lisand ette valmistatud, saab sõirateoga edasi minna. Sulata potipõhjas või ja lisa nõrgunud kohupiim. Sega hoolikalt, kuni moodustub ühtlane mass. Nüüd lisa lahtiklopitud munad ja sool. Pidevalt segades kuumuta (kuid taas- ära keeda!) umbes 5 minutit. Sega hulka hakitud kevadroheline.
Kasta kauss või sügavam supitaldrik külma veega märjaks, kata marliga (marli ei ole kohustuslik, aga jätab sõirale armsa “marlise” mustri ja tema abil on sõira mugav kausist pärast välja tõsta) ja suru kohupiimamass sinna sisse.
#000010
Kata sõir pealt marliäärtega, kui marlit kasutad. Sellele aseta veel mingi raskus – näiteks väike taldrik, millel omakorda kivi või mingi hoidisepurk. Raskus vajutab sõiramassi kokku ja juust jääb tihedam.
#000011
Kui sõir hangunud, tõsta ta kausist välja ja lõika viiludeks või sektoriteks või kuidas iganes tuju on. Sõir on superhea rukkileival, aga teda võib pudistada või viiludena tõsta ka värskele salatile või süüa täitsa niisama.
#000012
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
Matcha ja laimi keeksKonjakihõnguline šokolaadi-ploomikookKartuli-pilvikusalat
Mari-Liis Ilover, PeediorsotoKärt, PeediorsotoMari-Liis Ilover, Mahlased ja vürtsikad kõrvitsamuffinidMari-Liis Ilover, Tomatine läätsesupp kookospiimagaMari-Liis Ilover, Eriti hõrk kalasupp, toorjuustuga
#000019
Kinoa, ürtide ja kitsejuustuga täidetud paprika
#000021